এক দাঁড়কাক একটি মোহর কুড়িয়ে পেল। সে মোহরটি কৃষকের ঘরের চালে লুকিয়ে রাখল। প্রতিদিন এসে সে মোহরটি বের করে ঠোঁট দিয়ে নেড়েচেড়ে রেখে দেয়। কাকেরা কোথাও কিছু রাখলে তাড়াতাড়ি ভুলে যায়। কিন্তু দাঁড়কাক মোহরের কথা ভুলে যায় না। সে বুঝতে পারে এটি সাধারণ জিনিস নয়। সে ভাবে এটি তার জীবনে অনেক উপকারে লাগবে। পশ্চিমের আমুলে দাঁড়কাকের বন্ধু বাস করে। হুট করে সে তার বাড়িতে বেড়াতে আসে। বন্ধুকে নিয়ে সে নানান জায়গায় বেড়াতে যায়। তার গ্রাম মুরলি ছেড়ে সে যায় অতি পরিচ্ছন্ন শহর সামিরায়। সেখানে পরিত্যক্ত দালানের কার্নিশে গদি পেতে আরামের ব্যবস্থা করে। তারপর দোকান থেকে খাবার এনে মজা করে খায়। আর মনের আনন্দে মনোরম জায়গায় ঘুরে বেড়ায়। শহরের বিভিন্ন স্থানের সৌন্দর্য দেখে তারা অভিভূত হয়ে পড়ে। এখানে খাবারের কোন অভাব নেই। হোটেলের মালিকরা কাকদের সামনে খাবার ছড়িয়ে দেয়। তারা ওদের ক্ষতি হতে দেয় না। শহরের বাসিন্দারাও কাকের ক্ষতি করে না। তারা মনে করে যে শহরে কাক না থাকলে মানুষের জীবনে বিপদ নেমে আসে। দাঁড়কাকের নাম বিবিক্ত আর তার বন্ধুর নাম নিমিত্ত। বিবিক্ত বলল,